# Nisa

    Nisa, un anv all roet d'ar rouanez Pylia, e mojennoù Hellaz kozh.
Nisa :
| Porzh Nisa, ha, pelloc'h, pourmenadenn ar Saozon. ||
| Anv okitanek | Niça |
| Anv gallek (ofisiel) | Nice |
| Bro | Okitania |
| Melestradurezh ||
| Stad | Frañs |
| Rannvro | Provence-Alpes-Côte d'Azur |
| Departamant | Alpoù-an-Arvor (prefeti) |
| Arondisamant | Nisa (pennlec'h) |
| Kanton | 9 c'hanton |
| Kod kumun | 06088 |
| Kod post | 06000, 06100, 06200, 06300 |
| Maer Amzer gefridi | Christian Estrosi (H) 2020–2026 |
| Lec'hienn web | nice.fr |
| Poblañsouriezh ||
| Poblañs | 343 477 ann. (2020) |
| Stankter | 4 776 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 520 m |
| Gorread | 71,92 km² |
| kemmañ |
Nisa (okitaneg: Niça; galleg Nice, italianeg: Nizza) a zo hiriv penn-kêr departamant Alpoù-an-Arvor, er Frañs.

## Douaroniezh

Emañ kêr Nisa war ribl ar Mor Kreizdouarel, e pleg mor an Aelez (baie des Anges), torgennoù en-dro dezhi, sko ouzh menezioù ar Mercantour, bevennet gant traoñienn ar stêr Var er c'hornôg ha gant ar menez Boron (Mont-Boron) er reter.
Div stêr a red dre gêr (nemet d'an hañv, pa'z eont da hesk):
* ar Paillon er reter (34 km),
* ar Magnan er c'hornôg, kalz berroc'h.
Un toulladig torgennoù a sav o fenn a-us d'ar gêr, menegomp div anezhe:
* hini Cimiez gant dismantroù eus an Henamzer;
* hini ar c'hastell, etre ar gêr gozh hag ar porzh.
An eil kêr c'hall eo evit a sell an douristelezh, gant an eil aerborzh gall evit a sell niver ar veajerien: tost da 10 000 000 e 2005.

## Anv
### Stummoù skrivet

A. Nisa
* Nikaia (Polybos, XXXIII, 4, 7; Strabon, IV, 1, 5; 9)
* Nicaea (Ptolemaois, III, I, 2; Plinus, Hist. Nat. III, 47)
* Nicea (Gregor a Dours)
* Niccia (Sened-Iliz 585)
B. Cimiez
* Cemelennum (Ptolemaios, III, 1, 39)
* oppido Vedantiorum civitatis Cemenelio (Plinus, Hist. Nat. III, 47)
* Cemenelum, Cimela (Passio Pontii)

### Gerdarzhioù

* Nikaia
* Cemelennum

## Istor
### Henamzer

Ur stal-werzh gresian sujet da Vassalia e oa Nisa. Chom e reas staget ouzh Massalia goude houmañ e oa bet bet aloubet gant ar Romaned e 49 kent J.-K.. Staget eo bet goude, war dro fin III$^e$ kantved, ouzh rannvro Alpes Maritimae. Porzh Nisa e oa anvet plagia = traezhenn, gant It. Ant. ha dizanv Ravenna. Cimiez e oa un oppidum eus al Ligured. Da vare Aogust (impalaer), Cimiez a voe savet da bennlec'h ar vro evit an arme roman. Diwezhatoc'h, e oa savet da gêrbenn ar rannvro Alpes Maritimae.

### XIX$^{vet}$ kantved

Kontelezh Nisa a oa bet staget ouzh Bro-C'hall e 1860

## Tud brudet liammet gant Nisa

Ganet e Nisa :
* Giuseppe Garibaldi, brogarour italian, ganet e Nisa (Rouantelezh Sardinia) e 1807,
* Jean-Marie Gustave Le Clézio, skrivagner breizhat ha morisat, prix Nobel al lennegezh e 2008
* Christian Estrosi, maer, ganet e1955,
* Eric Ciotti, kannad, ganet e 1965.
Marvet e Nisa :
* Ben (1935-2024), arzour ar gweled bet o chom e-pad pell e Nisa.

## Gevellet eo Nisa gant

* Cuneo, Italia
* Dinedin (Bro-Skos).
* Gdańsk, Polonia
* Hangzhou, Republik Pobl Sina
* Laval, Kebek
* Louisiana (Stad), Stadoù Unanet
* Nürnberg, Alamagn
* Papeete, Polinezia
* Sant Petersbourg, Rusia
* Szeged, Hungaria
* Thessaloniki, Gres
* Yalta, Krimea

## Liammoù diavaez

a vo kavet e Wikimedia Commons.
* (fr) (en) (oc) Sonerezh ha korolloù hengounel eus bro Nisa

## Levrlennadur

* Yvette Duval ː Topographie chrétienne des cités de la Gaule, des origines au milieu du VIIIè siècle. II. Provinces ecclésiastiques d'Aix et d'Embrum (Narbonensis Secunda et Alpes Maritimae). De Boccard. 1986

## Daveoù ha notennoù

* ↑ Roadennoù ofisiel e lec'hienn an EBSSA